El burjassoter Mario Raúl Martínez, Rècord Guinnes com a primer atleta del món amb sordceguesa que corre 12 hores en cinta
2025-07-24

Dedicació, esforç, hores i hores d’entrenament…el burjassoter Mario Raúl Martínez Castaño ha tornat a demostrar que, amb tot això, no hi ha repte que se li resistisca. I bona prova d’això és el nou Rècord Guinnes amb el qual s’alçava este cap de setmana: és el primer esportista del món que ha corregut 12 hores ininterrompudes en cinta, sumant un total de 116 quilòmetres. Un rècord que s’uneix al de ser també el primer atleta amb sordceguesa i implantat a competir en carreres d’ultrafons.

Mario ha dut a terme esta acció esportiva per a donar visibilitat a la síndrome d’Usher Tipus II, malaltia que pateix i, amb això, aconseguir que la societat la conega i es consciencie de la necessitat de continuar investigant i trobar solucions. Així mateix, en esta ocasió, esta acció també ha sigut solidària amb les xiquetes i xiquets que pateixen ceguesa ja que, tota la recaptació en la jornada anirà destinat a ells.

Fa a penes unes setmanes Mario era guardonat en la XV Gala de l’Esport de Burjassot amb el Premi al Mèrit Esportiu, de mans de l’alcalde de Burjassot, Rafa García i del regidor d’Esports, Juan Gabriel Sánchez, com a reconeixement al seu esforç i tenacitat per a donar visibilitat a la malaltia i per a mostrar com l’esport no entén de límits.

La síndrome d’Usher és una malaltia genètica poc comuna que afecta tant l’audició com a la visió. Causa sordesa o pèrdua de l’audició i una malaltia ocular coneguda com retinosi pigmentària.